Z A P I S N I K

19. sjednice Vijeća Mjesnog odbora Studentski grad koja se održala u
ponedjeljak, 12. prosinca 2022. s početkom u 20,30 sati
u prostorijama Mjesne samouprave, Vile Velebita 10/3.



NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. MARIJA GEORGIEV
5. ZORAN PRERADOVIĆ
6. DOMINIK RODIĆ
7. VJEKOSLAV MADUNIĆ
8. BORIS GNJIDIĆ


ODSUTNI ČLANOVI VIJEĆA:

· nema

OSTALI NAZOČNI:
· nema


Predsjedava: Renata Hofer, predsjednica Vijeća.

Zapisnik vodi: Marija Georgiev, vijećnica

Predsjednica utvrđuje prisutnost 8 od 8 članova Vijeća, što znači da Vijeće može pravovaljano odlučivati.

Predsjednica podsjeća članove Vijeća da su uz poziv primili zapisnik 18. sjednice. Pita ima li primjedbi na navedeni zapisnik. Primjedbi nema.







Dopuna dnevnog reda:
1. Zahtjev gospođe Mirjane Klepac za popločenje u ulici Milovana Gavazzija kod kućnog broja 9.
2. Saniranje i asfaltiranje dijela ceste kod Novoselske 40

Predsjednica predlaže dnevni red


D N E V N I    R E D:

1. Zahtjev gđe. Emine Bajrami za asfaltiranjem ulice XII. Novoselski odvojak –
    donošenje zaključka;
2. Zahtjev gospođe Mirjane Klepac za popločenje u ulici Milovana Gavazzija kod kućnog      
    broja 9. - donošenje zaključka;
3.  Saniranje i asfaltiranje dijela ceste kod Novoselske 40 - donošenje zaključka;
4. Pitanja, prijedlozi i obavijesti.



Ad. 1) Zahtjev gđe. Emine Bajrami za asfaltiranjem ulice XII. Novoselski odvojak 

Predsjednica obavještava vijećnike o točki dnevnog reda. Nakon rasprave vijeće jednoglasno donosi

Z A K LJ U Č A K
 o asfaltiranju ulice XII. Novoselski odvojak

Nakon čitanja elektroničke pošte koju nam je uputila obitelj Bajrami iz kojeg smo saznali da izlazak komunalnog redara nije rezultirao donošenjem rješenja, traži se da se o problemu obavijesti Gradski ured za opću upravu i imovinsko-pravne poslove kako bi se utvrdilo da li je uistinu netko gradio na javnom dobru te u konačnici asfaltiranje cijele ulice kako bi bila dostupna na korištenje svima.









Ad. 2) Zahtjev gospođe Mirjane Klepac za popločenje u ulici Milovana Gavazzija kbr. 9.

Predsjednica obavještava vijećnike o točki dnevnog reda. Nakon rasprave vijeće jednoglasno donosi:

Z A K LJ U Č A K 
o popločenju pristupne staze

Molimo predsjednika Vijeća gradske četvrti Gornja Dubrava da popločenje stazice naknadno stavimo na popis malih komunalnih akcija. Radi se o vrlo malom dijelu koji spaja ulaz s asfaltiranom stazom i na koji bi najbolje bilo staviti kamene ploče jer stanari moraju ići preko blatnjave stazice s obzirom da izlaz iz zgrade vodi direktno na cestu bez pješačkog prelaza.





Ad. 3) Saniranje i asfaltiranje dijela ceste kod Novoselske 40


Vijećnik Zoran Preradović obavještava vijećnike o točki dnevnog reda te pokazuje fotografije problema. Nakon rasprave vijeće jednoglasno donosi 


Z A K LJ U Č A K 
o saniranju i asfaltiranju 

Traži se hitno saniranje i asfaltiranje dijela ceste u Novoselskoj ulici kod kućnog broja 40 s obzirom na stvaranje velikih blatnjavih lokvi jer je iz nekog razloga asfaltiran samo dio ceste. Kao prilog se šalje i fotografija problematičnog dijela te točna lokacija.







Ad.4. ) Pitanja, prijedlozi i obavijesti.
[bookmark: _GoBack]Predsjednica obaještava vijećnike o koordinaciji održanoj 19.studenog.
Nema dodatnih pitanja

Dovršeno u 21:00 sati.

KLASA: 024-0822-003/2474
URBROJ: 251-13-11-5-22-2
U Zagrebu, 12. prosinca 2022.

